तकनीकी खराबी के कारण विमान खेत में गिरा  
उत्तर प्रदेश में अलीगढ़ जिले के धनीपुर गांव में एक प्रशिक्षण देने वाला विमान अचानक तकनीकी खराबी के कारण खेत में गिर गया।
उत्तर प्रदेश में अलीगढ़ जिले के धनीपुर गांव में एक प्रशिक्षण देने वाला विमान अचानक तकनीकी खराबी के कारण खेत में गिर गया। इसमें प्रशिक्षक कैप्टन राकेश ग्रोवर की घटनास्थल पर ही मृत्यु हो गई और एक प्रशिक्षु पायलट गंभीर रूप से घायल हो गया।  पुलिस सूत्रों ने बताया कि उक्त दुर्घटना दोपहर उस समय हुई जब पायनियर ट्रेनिंग स्कूल का एक प्रशिक्षण विमान धनीपुर गांव स्थित हवाई पट्टी से उड़ान भरने के कुछ ही देर बाद अचानक खेत में जा गिरा।  गंभीर रूप से घायल प्रशिक्षु पायलट को अलीगढ़ के निजी वरूण चिकित्सालय में उपचार के लिए दाखिल कराया गया है।